***Hello, Mr. Perfect!*** merupakan siri drama televisyen Malaysia 2015 yang bersiaran di slot Akasia TV3. Drama ini ialah adaptasi dari novel dengan judul sama karya Waniey Zakaria dan diarahkan oleh Nuad Haji Othman. Pelakon utamanya ialah Fattah Amin dan Ruhainies.

Sinopsis
--------

Hello, Mr. Perfect! mengisahkan mengenai Ariff dan Ainul pasangan kekasih yang ingin berkahwin, namun terhalang dek kerana abangnya, Izzul masih belum berkahwin. Keluarga mereka mempunyai tradisi di mana yang muda tidak boleh langkah bendul walaupun konsep langkah bendul itu hanya jatuh jika yang di atasnya adalah perempuan. Lebih memeningkan lagi apabila keluarga Ainul hanya memberikan tempoh 6 bulan kepada Arif, jika tidak Ainul akan dikahwinkan dengan orang lain.

Arif terpaksa merayu kepada Izzul dan sanggup untuk mencarikan jodoh buat abangnya itu. Tetapi ianya tidak semudah yang disangka kerana ternyata abangnya itu adalah lelaki yang amat mementingkan kesempurnaan. Hampir kesemua calon yang dicari Arif ditolak hanya kerana tidak memenuhi kriteria yang diingini. Disaat buntu untuk mencarikan jodoh buat abangnya, muncul Alya Adriana teman baik Ainul yang dalam kesusahan diburu along dek kerana hutang ayahnya. Dalam kekusutan, Ainul memberi cadangan kepada Alya untuk menerima lamaran Izzul kerana dia akan menerima RM 500,000 sebagai ganjaran tetapi tidak diketahui oleh Arif. 

Sikap Izzul yang sinis dan mahukan kesempurnaan membuatkan Alya tidak selesa untuk meneruskan perhubungan dengan Izzul. Tetapi apa yang memeranjatkan Arif dan Ainul, Izzul kelihatan tertarik dengan Alya. Arif dan Ainul mula merencanakan beberapa rancangan supaya hubungan Alya dan Izzul makin mesra. Bagaimanapun harapan Arif untuk melihat Izzul berkahwin dengan Alya mula goyah apabila dia mengetahui yang Alya berbaik-baik dengan Izzul adalah kerana ingin mendapatkan ganjaran yang dijanjikannya kerana ingin membayar hutang along.

Setelah mengetahui hal sebenar, Arif melarang Alya berjumpa dengan Izzul walaupun dalam tidak sedar telah terbit rasa cinta buat lelaki ego bernama Muhammad Izzul Islam itu. Dapatkah Alya, meruntuhkan tembok ego Izzul yang merawat luka hatinya setelah dikecewakan bekas kekasihnya Ain? Dapatkah dia bertahan dengan karenah Izzul?

Pelakon
-------

### Pelakon utama

* Fattah Amin sebagai Izzul Islam
* Ruhainies sebagai Alya Adriana / Nurul Ain
* Raja Afiq sebagai Arif Fikri
* Ezzaty Abdullah sebagai Ainul Mardiah

### Pelakon pembantu

* Eizlan Yusof sebagai Dato' Sri
* Fiza Halim sebagai Datin Sri
* Zaidi Omar sebagai Omar
* Kay Maria sebagai Temah
* Lan Siro sebagai Rahim
* Adibah Yunus sebagai Idah
* Chomel Fana sebagai Amani
* Nafiez Zaidi sebagai Azizi
* Ieka Zulkifli sebagai Syasya
* Zuraini Kassim @ Aju sebagai Dato' Lokman
* Mimi Ernida sebagai Lina
* Ammar Alfian sebagai Aizat
* Keena Mentor sebagai Hana
* Aini Arifin sebagai Eliza
* Afzan A. Rahman sebagai Fauzi
* Ade Nawawi sebagai Elex

### Pelakon undangan

* Elya Miera
* Mariani Ismail

Muzik dan runut bunyi
---------------------

|  |  |  |  |  |
| --- | --- | --- | --- | --- |
| No. | Tajuk | Artis | Masa |  |
| 1. | "Sorry Sorry Sayangku" | Nomad | 3:58 |
| 2. | "Semua Tentang Kita" | Asfan Shah | 3:58 |

Rujukan
-------

1. ↑  Drama Hello Mr Perfect mcentralmy. Dicapai pada 2 April 2023.
2. ↑  Ruhainies memegang watak utama dalam Hello Mr. Perfect Diarkibkan 2019-05-13 di Wayback Machine *Utusan Malaysia* (27 November 2015). Dicapai pada 13 Disember 2015.

Pautan luar
-----------

* Laman web rasmi

| TV3: Slot Akasia, Isnin–Khamis, 6:58 petang |
| --- |
| Sebelumnya | ***Hello Mr Perfect*** | Berikutnya |
| *Mencintaimu* | *Akulah Balqis* |